Woordfamilies – Leesamee Education
May 20, 2020 | leesamee
Vandag is nog ‘n dag vol opwindende oefen-assesserings! In die Wiskunde oefentoets gaan jy in vywe en tiene tel, halveer, en hoofrekene doen. In die Klanke oefentoets gaan jy spog met jou vaardighede rondom woordfamilies, en dan hierdie week se storie lees. Jy gaan ook ‘n lys skryf van al die dinge wat ons by die skool gebruik. In Lewensvaardigheid gaan ons dink oor hoe ons onsself veilig kan hou en gesels oor goeie en slegte gevoelens, en eindig met Engels, waar jy kan spog met hoe goed jy die woorde wat jy oor die badkamer geleer het, ken. Een, twee, drie, kom ons begin!
Wiskunde – Oefentoets 3: Gee een opdrag op ‘n slag, en slegs die volgende een sodra jou kind die vorige afdeling voltooi het.
Klanke – Oefentoets 3:
Skryf – Oefentoets 3:
Lewensvaardigheid: Spandeer tyd daaraan om met u kind oor hierdie belangrike onderwerp te gesels. Dit is belangrik dat hulle weet dat hulle, asook hulle liggame spesiaal is. Niemand mag aan hulle raak of vat nie, veral nie as hulle nee gesê het nie. Hierdie blad handel oor wanneer iemand se aanraking reg voel (‘n ja gevoel) en hulle goed en veilig laat voel, of wanneer iemand se aanraking verkeerd voel (‘n nee gevoel) en hulle onveilig of ongemaklik laat voel. Dit help hulle om te leer om hulle eie oordeel te vertrou in situasies met ander mense. Hierdie blad is geneem uit die Departement van Basiese Onderwys se Lewensvaardigheid boek vir kwartaal 1 en 2.
Engels Eerste Addissionele Taal – Woordeskat: Vandag is jou kans om te sien hoe goed jy die woorde wat ons oor die badkamer geleer het, onthou. Wys na die dinge wat jy in die video hoor.
Jy was vandag ‘n ware ster gewees! Mooi so!
May 13, 2020 May 13, 2020 | leesamee
Vandag gaan ons sommer lekker werk! Ons gaan in vywe en tiene tel, werk aan ons hoofrekene, ‘n storiesom uitwerk, handskrif oefen, rymwoorde in ons woordfamilies soek, sigwoorde en ‘n storie lees, ‘n lys maak en gesels oor hoe ons liggame beweeg. Daar is ook ‘n praat aktiwiteit as Engels jou addisionele taal is. Is jy gereed? Hier gaan ons!
Tel in vywe en tiene:
Klanke – Nuwe woorde: Leer die-il, -ip en -in woorde, Klank die woorde, bou hulle met jou klankkaarte, en vra dat Mamma of Pappa toets hoe goed jy hulle ken.
Klanke – Soek nog rymwoorde vir die woordfamilies:
Lees: Kan jy die storie al lekker vlot lees? Klank die woorde wat onbekend is. Probeer ook om met gevoel te lees. Onthou dat jou stem soos ‘n vraag moet klink wanneer daar ‘n vraagteken is.
Skryf ‘n lys van al die werk wat ons vandag doen. Merk af watter take jy reeds voltooi het.
Lewensvaardigheid: Gesels oor hoe jou liggaam beweeg en beantwoord die vrae mondelings – jy hoef niks te skryf nie. Die werkvel is geneem uit die Departement van Basiese Onderwys se Lewensvaardigheid werkboek vir kwartaal 1 en 2.
Engels Addisionele Taal: Ons gesels steeds oor die skryfbehoeftes en ander dinge wat ons in die skool gebruik. Herhaal die video ‘n paar keer. Ons gaan die video vir ‘n week lank gebruik, so daag jouself uit om teen die einde daarvan al die woorde en sinne sonder hulp te kan sê.
Jy het vandag baie mooi gewerk. Jy kan baie trots wees op jouself!
Vandag is vol lekker aktiwiteite! Ons gaan in vywe tel, hoofrekene op ‘n paar verskillende maniere doen, ‘n storiesom uitwerk, handskrif oefen, woordfamilie ballonne maak, lees, ‘n lys maak, en noodnommers leer. Daar is ook ‘n praat aktiwiteit as Engels jou addisionele taal is. Hou vas! Hier gaan ons!
Tel in vywe en hoofrekene:
Voor, na en tussen:
Klanke: Leer die -ik woorde. Klank die woorde, bou hulle met jou klankkaarte, en wanneer jy gereed is, kan Mamma of Pappa hulle vir jou in ‘n toets vra.
Lees: Klank die woorde wat onbekend is en kyk of jy verstaan wat in die storie gebeur. Probeer om elke dag ‘n bietjie vlotter te lees.
Engels Addisionele Taal: Ons is besig met die woordeskat vir die woonkamer. Luister eers en sê dan die woorde en sinne saam met die video.
Jy werk baie mooi saam. Dankie vir jou harde werk!
May 3, 2020 | leesamee
Vandag gaan ons lekker leer. Ons gaan in vywe en tiene tel, herhaalde optelling doen, ‘n storiesom uitwerk, verdubbel, geldsomme bereken, handskrif oefen, pret hê met woordfamilies, lees, ‘n sin ontskommel, en ‘n Engelse sin skryf. Hier gaan ons!
Tel in vywe en tiene, en herhaalde optelling:
Klanke: Leer die -ip en -in woorde. Bou hulle met jou klankkaarte en vra vir Mamma of Pappa om die woorde vir jou in ‘n toets te sê, dan skryf jy hulle.
Lees – Sinne. Klank die woorde wat onbekend is en oefen om vlot te lees. Fokus ook al meer daarop om met gevoel te lees.
Engels Addisionele Taal – Skryf ‘n sin: Ons het hierdie week die name van dinge in die badkamer geleer, so nou gaan ons dit in ons sin en prent gebruik.
Dit was wonderlik! Dankie dat jy vandag jou bes gedoen het.